شەفەق نیوز/ ئمڕوو دووشەممە ٢٢ شوبات ٢٠٢١ ، نرخ دۆلار لە بۆڕسەی سەرەکی لە بەغداد و هەرێم کوردستان وەشیوەیگ کەمیگ داوەزیا.
پەیامنێر ئاژانس شەفەق نیوز وت: بۆڕسەی کیفاح ناوەندی ئمڕوو، ١٤٥٩٥٠ دینار عراقی وەرانوەر ١٠٠ دۆلار ئەمریکی تۆمار کرد، و بورسەی حارسیە ١٤٥،٩٠٠ دینار عراق وەرانوەر ١٠٠ دۆلار ئەمریکی تۆمار کرد.
رووژ پەنجشەممەی گوزەیشتە بۆرسەی کیفاح ناوەندی لە بەغداد ١٤٦،١٠٠ دینار عراقی تۆمار کرد.
پەیامنێرەگەمان ئاماژە کرد ک نرخ فرووشتن و سەنەین لە بازاڕە ناوخۆیەگان لە بەغداد ئارام گردن ک نرخ فرووشتن رەسیە ١٤٦٥٠٠ دینار عراقی، ونرخ سەنین رەسیە ١٤٥٥٠٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان نرخ دۆلار داوەزین کەمیگ وەخوەی دی ک نرخ فرووشتن رەسیە ١٤٦١٠٠ دینار وەرانوەر ١٠٠ دۆلار، و سەنین بویە ١٤٥٩٠٠ دینار وەرانوەر ١٠٠ دۆلار ئەمریکی.
